ဆီယာ

ဆီယာ ကိတ် အစ်ဆိုဘယ်လ် ဖားလား (; ၁၈ ဒီဇင်ဘာ ၁၉၇၅ ဖွား) သည် ဩစတြေးလျနွယ်ဖွား အမျိုးသမီး အဆိုတော်တစ်ဦးဖြစ်ပြီး ဆီယာ () ဟူသော ရိုးရိုးရှင်းရှင်းအမည်ပြောင်ဖြင့် လူသိများသည်။ သူမသည် အက်ဒလိတ်မြို့တွင် မွေးဖွားကြီးပြင်းခဲ့သည်။ သူမသည် "Clap Your Hands" ၊ "Chandelier" ၊ "Cheap Thrills" ၊ "Unstoppable" ၊ Flo Rida နှင့်တွဲဖက်၍ "Wild Ones" ၊ ပြင်သစ် ဒီဂျေသမား David Guetta နှင့်တွဲဖက်၍ "Titanium" စသည့် သီချင်းများဖြင့် လူသိများသည်။ ၎င်းတို့ထဲမှ နောက်ဆုံးထွက်ရှိခဲ့သော သီချင်း သုံးပုဒ်သည် ကမ္ဘာတစ်ဝန်းလုံး၏ ထိပ်တန်းသီချင်းဆယ်ပုဒ်စာရင်းဝင်ခဲ့သည်။ မိသားစု ဆီယာ သည် လိင်တူရော လိင်ကွဲပါ စိတ်ဝင်စားသူဖြစ်သည်။ သူမသည် ၂၀၁၄ ခုနှစ် ဩဂုတ်လတွင် Erik Anders Lang နှင့် လက်ထပ်ခဲ့သည်။ ၂၀၁၆ ခုနှစ်နှောင်းပိုင်းတွင် လမ်းခွဲကြောင်းကြေညာခဲ့သည်။ ၂၀၂၀ ပြည့်နှစ်တွင် ဆီယာ သည် မွေးစားစောင့်ရှောက်မှုစနစ်မှ ကြီးပြင်းလာသည့် ယောက်ျားလေးနှစ်ဦးကို မွေးစားခဲ့ကြောင်း ထုတ်ဖော်ကြေညာခဲ့သည်။ ကျန်းမာရေး သူမသည် စိတ်နှစ်ခွဖြစ်တတ်သော စိတ်ရောဂါရှိနေကြောင်း စစ်ဆေးတွေ့ရှိခဲ့သည်။Sia says bipolar disorder is the result of smoking too much marijuana အလုပ်များ ဆီယာ သည် ရီဟာနား ၏ Unapologetic ဟုအမည်ရသည့် ၂၀၁၂ ခုနှစ်ထွက် တေးအယ်လ်ဘမ်ထဲတွင် ပါဝင်သော "Diamonds" တေးသီချင်းကို ပူးတွဲရေးသားခဲ့သည်။ သူမသည် Knowles နှင့် ထုတ်လုပ်သူ Ammo တို့နှင့်အတူ Beyoncé ၏ ပဉ္စမမြောက် တေးအယ်လ်ဘမ် Beyoncé (2013) ၏ ပထမဆုံးသီချင်း "Pretty Hurts" ကို ပူးတွဲရေးသားခဲ့သည်။ ၂၀၁၈ ခုနှစ်ထွက် အန်နီမေးရှင်းရုပ်ရှင်ဖြစ်သော Peter Rabbit ရုပ်ရှင်ကားတွင် ဆီယာ သည် ဇာတ်ကောင် မစ္စ Tiggy-Winkle အဖြစ် အသံနှင့်သရုပ်ဆောင်ခဲ့သည်။ သူမသည် ၂၀၂၁ ခုနှစ်တွင် သူမကိုယ်တိုင် တွဲဖက်ရေးသားပြီး စီစဉ်ရိုက်ကူးခဲ့သော ဂီတ ရုပ်ရှင်ကို ထုတ်ဝေခဲ့သည်။ သူမသည် ၎င်း၏ ဇာတ်ဝင်တေး ဆယ်ပုဒ်ကို ကိုယ်တိုင် ရေးခဲ့သည်။ အယ်လ်ဘမ်များ Healing Is Difficult (2001) Colour the Small One (2004) Some People Have Real Problems (2008) We Are Born (2010) 1000 Forms of Fear (2014) This Is Acting (2016) Everyday Is Christmas (2017) Music – Songs from and Inspired by the Motion Picture (2021) Reasonable Woman (2024) ကိုးကား ပြင်ပလင့်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၇၅ မွေးဖွားသူများ ကဏ္ဍ:ဩစတြေးလျ အမျိုးသမီး အဆိုတော်များ